จากเรื่องที่เคยร้องเรียนไปก่อนหน้านี้เรื่องปัญหาเสียงจากโดมกีฬาของหมู่บ้านรินทร์ทอง ได้มีการพูดคุยไกล่เกลี่ยปัญหาระหว่างผู้ที่ได้รับความเดือดร้อนกับประธานหมู่บ้านรินทร์ทองและผู้มาใช้สนามกีฬา สรุปได้ว่าผู้ที่ได้รับความเดือดร้อนเสนอให้ทางลานกีฬาสามารถเปิดถึง 22.00 น. ได้แต่ต้องมีการลดเสียงลงและจัดหาผ้าใบมาปิดกั้นทั้ง 3 ด้านของลานกีฬาเพื่อลดเสียง หากยังพบปัญหาเสียงดังรบกวนผู้อื่นอยู่จะนำไปสู่กระบวนการขั้นต่อไปคือทางเขตมีนบุรีจะกลับมาปิดลานกีฬาในเวลา 20.00 น. แต่ในปัจจุบันมีการนำผ้าใบมาปิดกั้นแล้วก็จริง แต่ปิดแค่เพียงด้านเดียวของลานกีฬา และไม่มีการลดเสียงแต่อย่างใด ในส่วนของผ้าใบที่นำมาปิดก็ไม่สามารถช่วยลดเสียงได้เลย นอกจากนี้ยังพบปัญหาอื่นอีกบ้างในบางวัน เช่น การเล่นกีฬาเลยเวลา 22.00 น. จึงอยากขอความกรุณาทางเขตมีนบุรีหรือหน่วยงานที่รับผิดชอบ รบกวนแก้ไขปัญหานี้ให้ทีค่ะ เนื่องจากบ้านที่ได้รับความเดือดร้อนมีผู้สูงอายุอาศัยอยู่ และหากปัญหานี้ไม่ได้สร้างความเดือดร้อนจริงๆ ก็คงไม่รายงานมา